Akked mi d-tenna: mačči d lqis i bɣiɣ, lukan d argaz iyi-xuṣṣen a-t-an seg zik i dneǧǧreɣ yiwen, zwaj lkaɣeḍ uma sriɣ-as yettma mačči d awɛar i yewɛer fell-as zwaj, irgazen merra win iwumi tesɣel ad d-yini anɛam, acku bɣan-d ccbaḥa-s d ṣṣifa-s ad yekfu lkaɣeḍ-nni neɣ ccbaḥa-nni i t-id-ijebbden ad ibeddel, acku mačči d tayri zeddigen, mačči d laḥmala yesfan yebnana ɣef iḥulfan izeddganen, amdan ad yefk azal iwatan i win ara iḥemmel, maca tura nettwali mgal anect-a, awi-d kan ad zewjent, axemmem d uḥebber ulac, tuget seg telmeẓyin zewjent akken ur d-qqaren ara medden mmugrent ulawi tent-yuɣen, ttagaddent timetti i yettḍafaren amdan dima ula ɣer tudert-is n yal ass, ɣef way-a nettaf deg tallit-agi-nneɣ yekter lfiraq d beṭṭu acku ulac lsas iǧehden, ulac tayri n ṣṣeḥ, Sima anect-a ur tebɣi ara ad as-d-yeḍru ad ttuɣal ad tettru a tin xedmeɣ, maca tefren ad textir akken iyas-yehwa mulac ad teqqim akken tella, teḥsa belli zwaj mačči d urar, mačči d dderya kan, maca d amcarek n ddunit i lebda, ilaq d win ara tt-id-ifehmen uqbel, ad yegzu acu tettḥulfu, syin ad d-ternu laḥmala ɣef way-a yefka-d umaru amedya ɣef wanaw-a n tayri tazeddgant, yebnan ɣef yimenzayen d ṣṣfa d nniya n wulawen, d Sima imennan win ara tt-iḥemmlen ad as-yegg azal, ur tt-yettqisi ara d tafekka ad asyefk tilelli-ines, akked Maziɣ anelmad yettargun imal yelhan d yidrimen meqqren, yettmuqul tamuɣli n laḥder ɣer yimal i t-yettrajun deg tudert-is, yekreh win ara ad as-yemmeslayen ɣef tullas, yettamen kan s tlelli-ines, yessemlal-iten umaru deg wungal-is akken ad aɣ-d-yefk amedya i tayri amek ilq ad ttili amzun yefka-d izen yessawalen ɣer tektiwin iseg yettamen netta, war tilelli ulah tayri, war tayri ulah tudert, war amsefhim ulah zwaj ijehden, war iḥulfan, ulah tayri, mačči d tafekka neɣ d udem, aya akk d ayen d-yellan deg wayen d-yenna: 100